SET ดิ่งกว่า 7 จุด หลังตัวเลขส่งออก ก.ย.ติดลบ 5%-ตลาดฯยังไร้ปัจจัยหนุน
SET ดิ่งกว่า 7 จุด หลังตัวเลขส่งออก ก.ย.ติดลบ 5%-ตลาดฯยังไร้ปัจจัยหนุน โดย ณ เวลา 10.44 น. ลบ 7.29 จุด หรือ 0.44% มาที่ 1,660.62 จุด สูงสุดที่ 1,674.25 จุด ต่ำสุดที่ 1,654.90 จุด มูลค่าซื้อขายที่ 1.48 หมื่นล้านบาท
22 ต.ค. 2561

ผู้สื่อข่าวรายงานว่า ดัชนีตลาดหุ้นไทย SET ณ เวลา 10.44 น. ลบ 7.29 จุด หรือ 0.44% มาที่ 1,660.62 จุด สูงสุดที่ 1,674.25 จุด ต่ำสุดที่ 1,654.90 จุด มูลค่าซื้อขายที่ 1.48 หมื่นล้านบาท
โดยดัชนีหุ้นไทยภาคเช้าร่วงกว่า 10 จุด ก่อนจะดีดตัวกลับขึ้นมา หลังขาดปัจจัยใหม่หนุน ขณะที่มีปัจจัยลบเข้ามากดดันเพิ่ม หลังล่าสุดกระทรวงพาณิชย์ เผยตัวเลขการส่งออกเดือน ก.ย.61 ติดลบ 5.2%  ซึ่งเป็นการปรับตัวลดลงครั้งแรกในรอบ 19 เดือน เนื่องจากฐานงวดปีก่อนสูง ประกอบกับได้รับผลกระทบสงครามการค้าและตลาดเกิดใหม่มีปัญหา สวนทางกับที่ตลาดคาดการณ์ว่าตัวเลขส่งออกจะเติบโต 5.4-5.6%
ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ดัชนีช่วงเช้าที่ผ่านมาร่วงลงไปกว่า 10 จุด น่าจะมีปัจจัยมาจากการเปิดเผยตัวเลขการส่งออกเดือนก.ย.61 ที่ออกมาผิดคาด หรือติดลบ 5.2% สวนทางกับที่ตลาดคาดการณ์ไว้ อีกทั้งยังมีปัจจัยกดดันจากภายนอกประเทศ ในเรื่องของความวิตกกังวลเกี่ยวกับความขัดแย้งเรื่องงบประมาณระหว่างอิตาลีกับสหภาพยุโรป (EU) ที่มีแนวโน้มว่าทางสหภาพยุโรปจะไม่อนุมัติ
ทั้งนี้ มองแนวโน้มดัชนีในช่วงถัดไปมีโอกาสอ่อนตัวลงไปต่อ หลังหลุดแนวรับ 1,665 จุด ให้แนวรับถัดไปที่ 1,640-1,650 จุด และแนวต้าน 1,665-1,670 จุด
10 หุ้นกดดัชนี ณ เวลา 10.44 น.
